
ประกาศอำเภอสะเดา
เรื่อง    ประกวดราคาจ้างก่อสร้างถนนลาดยางผิวจราจรแบบแอสฟัลท์ติกคอนกรีต  
สายบ้านสำนักหว้า  -  ควนดอกไม้  
หมู่ที่ 3  ตำบลเขามีเกียรติ  อำเภอสะเดา  จังหวัดสงขลา

ด้วยวิธีการทางอิเล็กทรอนิกส์

...................................................


อำเภอสะเดา โดยที่ทำการปกครองอำเภอสะเดา  มีความประสงค์จะประกวดราคาจ้างก่อสร้าง
โครงการก่อสร้างถนนลาดยางผิวจราจรแบบแอสฟัลท์ติกคอนกรีต  สายบ้านสำนักหว้า  -  ควนดอกไม้  หมู่ที่ 3  ตำบลเขามีเกียรติ  อำเภอสะเดา  จังหวัดสงขลา ขนาดกว้าง 6.00 เมตร  ยาว 1,600 เมตร  หนาเฉลี่ย 0.05 เมตร พื้นที่ผิวจราจรไม่น้อยกว่า  9,600.00 ตารางเมตร  ตามแบบแปลนองค์การบริหารส่วนตำบลเขามีเกียรติ
                      ราคากลางของงานก่อสร้างในการประกวดราคาจ้างครั้งนี้  เป็นเงิน  7,000,000.-  บาท 
(เงินเจ็ดล้านบาทถ้วน)  และไม่ถือว่าราคากลางที่คำนวณไว้ในประกาศต้องมีผลผูกพันให้ต้องปฏิบัติตามนั้น 
(ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการปฏิเสธความรับผิดชอบหรือเรียกร้องค่าก่อสร้างในภายหลังไม่ได้)


คุณสมบัติของผู้ประสงค์จะเสนอราคา   ดังต่อไปนี้.-
  ๑.  ผู้ประสงค์จะเสนอราคาต้องเป็นผู้มีอาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์
  ๒.  ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
  ๓.  ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศ ประกวดราคาจ้างวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประกวดราคาจ้างด้วยวิธีการทางอิเล็กทรอนิกส์ครั้งนี้

  ๔.  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น
  ๕.  ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของอำเภอสะเดา

  ๖. ผู้ประสงค์จะเสนอราคาต้องเป็นนิติบุคคลและมีผลงานการก่อสร้างประเภทเดียวกันกับงานที่ประกวดราคาจ้างด้วยวิธีการทางอิเล็กทรอนิกส์ ในวงเงินไม่น้อยกว่า ๓,๕๐๐,๐๐๐.-บาท (สามล้านห้าแสนบาทถ้วน)  ซึ่งอยู่ในสัญญาเดียวกันและเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น  รัฐวิสาหกิจ  หรือหน่วยงานเอกชนที่ที่ทำการปกครองอำเภอสะเดาเชื่อถือ  
  ๗. บุคคลหรือนิติบุคคลที่จะเข้าเป็นคู่สัญญา  กับหน่วยงานของรัฐ ต้องไม่อยู่ในฐานะเป็นผู้ไม่แสดงบัญชีรายรับ-รายจ่าย  หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๘. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐ  ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government  Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
๙. คู่สัญญาต้องรับและจ่ายเงินผ่านบัญชีธนาคาร  เว้นแต่การจ่ายเงินแต่ละครั้งซึ่งมีมูลค่าไม่เกิน ๓๐,๐๐๐.-บาท (สามหมื่นบาทถ้วน)  คู่สัญญาอาจจ่ายเป็นเงินสดก็ได้


กำหนดดูสถานที่ก่อสร้าง  ในวันที่  14  ธันวาคม  2555 ระหว่างเวลา 13.00 น. ถึง 14.00 น. ณ สถานที่ก่อสร้าง  ถนนสายบ้านสำนักหว้า  -  ควนดอกไม้  หมู่ที่  3 ตำบลเขามีเกียรติ อำเภอสะเดา  จังหวัดสงขลา  
การดูสถานที่ก่อสร้างเป็นภาระ/หน้าที่ ความรับผิดชอบของผู้ซื้อเอกสารประมูลที่จะต้องไปดู
สถานที่ก่อสร้างด้วยตนเอง ในวัน และเวลา ดังกล่าว  และ/หรือจะดูสถานที่ก่อสร้างหรือไม่ก็ได้ โดยถือว่าได้รับทราบสถานที่ ตลอดจนอุปสรรคและปัญหาต่าง ๆ ดีแล้ว เมื่อมีอุปสรรคและปัญหาในการทำงานจะนำมาเป็นข้ออ้างให้พ้นความผิดต่อผู้ว่าจ้างภายหลังไม่ได้


กำหนดยื่นซองเอกสาร   ประกวดราคาด้วยวิธีการทางระบบอิเล็กทรอนิกส์ในวันที่  18  ธันวาคม    2555  ระหว่างเวลา  10.30  น.  ถึง   11.30  น.   ณ  ห้องประชุมผาดำ  ชั้น 2   ที่ว่าการอำเภอสะเดา
ถนนกาญจนวณิชย์  ตำบลสะเดา  อำเภอสะเดา  จังหวัดสงขลา  โดยจะแจ้งรายชื่อผู้มีสิทธิได้รับการคัดเลือกให้เข้าเสนอราคาทางไปรษณีย์  ในวันที่   20  ธันวาคม  2555  


ผู้สนใจติดต่อขอรับ/ซื้อเอกสารประกวดราคาจ้างก่อสร้างด้วยวิธีการทางระบบอิเล็กทรอนิกส์

ครั้งนี้ในราคาชุดละ   5,000.-  บาท   (เงินห้าพันบาทถ้วน)   ได้ที่  งานการเงินและบัญชี  ที่ทำการปกครองอำเภอ
สะเดา  จังหวัดสงขลา  ตั้งแต่วันที่   7    เดือนธันวาคม  พ.ศ. 2555   ถึงวันที่   13   เดือนธันวาคม  พ.ศ. 2555   โดยดูรายละเอียดได้ที่เว็บไซต์      www.sadao-sk.go.th      หรือ     www.dprocurement.go.th          สอบถามทางโทรศัพท์/โทรสารหมายเลข  0 - 7441 - 1671   วันและเวลาราชการ



                 ประกาศ  ณ  วันที่   7    เดือน  ธันวาคม  พ.ศ.  2555
       จำลอง  ไกรดิษฐ์



                 

      (นายจำลอง   ไกรดิษฐ์)

